Елисавета Багряна
Добре дошла!

chitanka.info

Излез и погледни

какви прекрасни дни! —

Сред клони разцъфтели

са птиченца запели.

И всеки млад листец,

и всеки бял цветец

към слънчицето горе

е чашчица разтворил.

— Ти родния ни край

превърна пак на рай, —

ти, чудна, млада, росна,

о, пролет цветоносна!

По градове, села,

добре, добре дошла,

царице на цветята,

сестрице на децата!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.